ᱥᱤᱞᱯᱟ ᱜᱩᱯᱛᱟ

ᱥᱤᱞᱯᱟ ᱜᱩᱯᱛᱟ (ᱡᱟᱱᱟᱢ ᱒᱔ ᱯᱷᱮᱵᱽᱨᱩᱣᱟᱨᱤ ᱑᱙᱘᱙) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱫᱤᱥᱚᱢ ᱵᱷᱤᱛᱨᱤ ᱢᱮᱪ ᱠᱚᱨᱮ ᱫᱤᱞᱞᱤ ᱛᱤᱨᱞᱟᱹ ᱠᱨᱤᱠᱮᱴ ᱫᱚᱞ ᱞᱟᱹᱜᱤᱫ ᱮ ᱠᱷᱮᱞᱟ᱾

ᱮᱛᱚᱦᱚᱵ ᱡᱤᱭᱚᱱ
ᱥᱤᱞᱯᱟ ᱜᱩᱯᱛᱟ ᱫᱚ ᱨᱚᱦᱤᱱᱤ, ᱫᱤᱞᱞᱤ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱡ ᱵᱟᱵᱟ ᱫᱚᱭᱟᱱᱟᱱᱫᱽ ᱜᱩᱯᱛᱟ ᱫᱚ ᱢᱤᱫ ᱯᱨᱚᱯᱚᱨᱴᱤ ᱰᱤᱞᱟᱨ ᱠᱟᱱᱟᱭ ᱟᱨ ᱟᱡ ᱮᱸᱜᱟᱛ ᱥᱣᱚᱨᱱᱟ ᱜᱩᱯᱛᱟ ᱫᱚ ᱢᱤᱫ ᱚᱲᱟᱜ ᱦᱚᱲ ᱠᱟᱱᱟᱭ᱾ ᱩᱱᱤ ᱫᱚ ᱮᱥᱠᱮᱵᱷᱤ ᱯᱨᱚᱥᱟᱱᱛ ᱵᱤᱦᱟᱨ ᱠᱷᱚᱱ ᱟᱡᱟᱜ ᱟᱥᱲᱟ ᱥᱮᱪᱮᱫ ᱮ ᱯᱩᱨᱟᱹᱣ ᱞᱮᱫᱟ ᱟᱨ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱠᱚᱢᱞᱟ ᱱᱮᱦᱨᱩ ᱠᱚᱞᱮᱡᱽ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱩᱱᱤ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱚᱸ ᱟᱡᱟᱜ ᱢᱟᱥᱴᱟᱨᱥ ᱮ ᱯᱩᱨᱟᱹᱣ ᱟᱠᱟᱫᱟ᱾

ᱯᱨᱚᱯᱷᱮᱥᱚᱱᱟᱞ ᱠᱮᱨᱤᱭᱚᱨ
ᱥᱤᱞᱯᱟ ᱜᱩᱯᱛᱟ ᱫᱚ ᱜᱤᱫᱽᱨᱟᱹ ᱩᱢᱮᱨ ᱠᱷᱚᱱ ᱠᱨᱤᱠᱮᱴ ᱠᱷᱮᱞ ᱨᱮ ᱟᱹᱰᱤ ᱠᱩᱥᱤᱭᱟᱜ ᱛᱟᱦᱮᱸᱫ᱾ ᱟᱡ ᱵᱟᱵᱟ ᱞᱟᱹᱭ ᱟᱠᱟᱫᱟ ᱡᱮ ᱩᱱᱤ ᱫᱚ ᱜᱤᱫᱽᱨᱟᱹ ᱩᱢᱮᱨ ᱠᱷᱚᱱ ᱟᱡ ᱵᱚᱭᱦᱟ ᱥᱟᱶ ᱪᱟᱛᱟᱱ ᱨᱮ ᱠᱨᱤᱠᱮᱴ ᱮ ᱠᱷᱮᱞᱟ ᱛᱟᱦᱮᱸᱫ᱾ ᱩᱱᱤ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚᱞ, ᱠᱚᱧᱮ ᱴᱚᱴᱷᱟ ᱫᱚᱞ ᱠᱷᱚᱱ ᱵᱟᱪᱷᱟᱣ ᱠᱟᱛᱮ ᱟᱨ ᱵᱷᱟᱨᱚᱛ ᱡᱮᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱫᱚᱞ ᱞᱟᱹᱜᱤᱫ ᱙᱘ ᱟᱱᱟᱜ ᱠᱮᱯ ᱧᱟᱢ ᱠᱟᱛᱮ ᱧᱩᱛᱩᱢ ᱮ ᱟᱨᱡᱟᱣ ᱞᱮᱫᱟ᱾

ᱠᱨᱤᱠᱮᱴ ᱛᱟᱭᱚᱢ ᱡᱤᱭᱚᱱ
ᱥᱤᱞᱯᱟ ᱜᱩᱯᱛᱟ ᱫᱚ ᱒᱐᱑᱒ ᱨᱮ ᱠᱨᱤᱠᱮᱴ ᱮ ᱵᱟᱹᱜᱤ ᱞᱮᱫᱟ᱾ ᱒᱐᱑᱓ ᱨᱮ, ᱩᱱᱤ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱨᱮᱱᱟᱜ ᱨᱚᱠᱷᱭᱟ ᱢᱚᱱᱛᱨᱤ ᱫᱟᱨᱟᱭ ᱛᱮ ᱢᱤᱫ ᱥᱚᱨᱠᱟᱨᱤ ᱪᱟᱹᱠᱨᱤ ᱮᱢ ᱦᱩᱭ ᱞᱮᱱᱟ᱾ ᱩᱱᱤ ᱫᱚ ᱱᱤᱛ ᱫᱤᱞᱞᱤ ᱨᱮ ᱵᱷᱟᱨᱚᱛᱤᱭᱚ ᱩᱰᱟᱹᱱ ᱯᱷᱟᱹᱫᱽ ᱨᱮ ᱢᱤᱫ ᱥᱤᱱᱤᱭᱚᱨ ᱚᱰᱤᱴᱚᱨ (ᱥᱤᱵᱷᱤᱞ) ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ